Diari Oficial de la Generalitat Valenciana


Sumari del DOGV 8528, del 12-04-2019 (2019/2863)

Informació pública de la versió preliminar de l'estudi de detall de l'illa delimitada pels carrers Creu de Pedra, Germans Álvarez Quintero, avinguda de Dénia i Jaime Galiana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2863


Data del document
:   21-03-2019

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de la versió preliminar de l'estudi de detall de l'illa delimitada pels carrers Creu de Pedra, Germans Álvarez Quintero, avinguda de Dénia i Jaime Galiana. [2019/2863]  
La Junta de Govern Local, en sessió celebrada el dia 20 de març de 2019, va adoptar, entre altres, el següent acord:  
«13. Aprovació de la versió preliminar de l'estudi de detall presentat per Clínica Vistahermosa, SA, de l'illa delimitada pels carrers Creu de Pedra, Germans Álvarez Quintero, avinguda de Dénia i Jaime Galiana.  
  
1. Mitjançant instància de 25 d'abril de 2016, P3982255038, presentada per José Fernando Marín, en representació de la Clínica Vistahermosa, SA, se sol·licita la tramitació d'un estudi de detall de l'illa limitada pels carrers Creu de Pedra, Germans Álvarez Quintero, avinguda de Dénia i Jaime Galiana.  
Es tracta d'una modificació d'escassa entitat, que abasta una parcel·la que ja és solar, en la qual es pretén un increment de volum per a un ús dotacional indicat en l'article 157.2, en relació amb l'article100 de les normes del PGOU.  
L'actuació que es pretén realitzar, amb base en aquest estudi de detall, consisteix en l'ampliació de la Clínica Vistahermosa, que té esgotada l'edificabilitat de la seua actual parcel·la. Aquest centre sanitari, profundament arrelat a la ciutat i també a la província, ha vist, d'alguna manera, limitada la seua activitat hospitalària pròpiament dita per la successiva instal·lació de consultes externes i especialitats medicoquirúrgiques. Un primer desplaçament d'aqueixes consultes externes a un altre edifici en la zona de la Goteta (Vista Hermosa, 76), es troba ja complet en l'actualitat. Per això es pretén un nou desplaçament de consultes externes i especialitats que hui es desenvolupen en el mateix edifici de la Clínica a aquesta nova parcel·la, incrementant el nombre de llits d'aquella.  
El compliment de les determinacions establides en les normes urbanístiques del PGOU ha sigut establit en l'informe del Departament Tècnic de Planejament de 3 de març de 2017.  
2. Mitjançant Decret de data 30 de maig de 2017 es va admetre a tràmit i es va sotmetre a consultes el document que conté estudi de detall: memòria informativa, justificativa i plans, estudi d'integració paisatgística i document inicial estratègic de l'illa limitada pels carrers Creu de Pedra, Germans Álvarez Quintero, avinguda de Dénia i Jaime Galiana.  
3. Mitjançant Decret de la Regidoria d'Urbanisme de data 6 de novembre de 2018 es va emetre informe ambiental estratègic favorable respecte de l'estudi de detall de l'illa limitada pels carrers Creu de Pedra, Germans Álvarez Quintero, avinguda de Dénia i Jaime Galiana pel procediment simplificat.  
Aquesta aprovació es va condicionar a la inclusió de l'opció 1 de les previstes com a solució viària en l'estudi de detall, havent-se d'incorporar aquesta al text de l'estudi de detall i al compliment de les garanties previstes en l'article 100 de les normes urbanístiques PGOU.  
  
En el referit Decret de 6 de novembre es va requerir la representació de la mercantil Clínica Vistahermosa, SA, perquè presentara un document de planejament ajustat a les determinacions de l'informe ambiental per a continuar amb la tramitació urbanística.  
4. L'informe ambiental estratègic favorable va ser degudament publicat en el Diari Oficial de la Generalitat Valenciana de 20 de novembre de 2018.  
5. Després de la presentació de diverses versions de la documentació urbanística, amb Registre d'Entrada G7423485699, s'executa el requeriment realitzat mitjançant el Decret de 6 de novembre de 2018. Informació facilitada en format digital que conté la següent documentació refosa:  
1. Estudi de detall (memòria i plans)  
2. Document inicial estratègic  
3. Document d'integració paisatgística (memòria i plans)  
4. Estudi de mobilitat (memòria i plans)  
6. En data 8 de març de 2019 s'emet informe favorable de la documentació aportada pel Departament Tècnic de Planejament.  
En aquest informe es recorden les garanties per a evitar l'ús indegut de les excepcions que es regulen en l'article 100 de les normes urbanístiques del PGMOU i per a garantir la permanència de l'ús dotacional.  
  
1. L'edifici construït o ampliat a l'empara de l'article 100 que haja utilitzat totalment o parcialment els increments d'edificabilitat previstos per a l'ús dotacional, haurà de mantindre indefinidament el dit ús.  
  
2. L'autorització d'un altre ús diferent del dotacional solament podrà concedir-se prèvia demolició de l'edificació que, per excés sobre la característica de la parcel·la, s'haja atribuït mitjançant el referit estudi de detall.  
3. No es podran concedir llicències municipals de cap mena si l'objecte d'aquestes fora un canvi a un altre ús diferent del dotacional, sense que es complisca el requisit del paràgraf anterior. En tot cas, la llicència d'activitat ha d'obtindre's per a l'ús dotacional concret a què es destine l'edifici. La concessió d'una nova llicència per a una altra activitat diferent es condicionarà al fet que aquesta mantinga el caràcter d'ús dotacional.  
4. L'incompliment pel propietari de destinar l'edifici a l'ús dotacional, tindrà la consideració d'infracció urbanística amb les conseqüències corresponents, i no li serà aplicable en cap cas el règim de fora d'ordenació.  
5. Si es tracta d'ampliacions d'edificis ja existents, els propietaris dels quals pretenguen utilitzar la figura de l'estudi de detall per a atribuir-se aquests increments d'edificabilitat, haurà d'incorporar-se com a documentació annexa còpia de la llicència d'activitat inicialment obtinguda per a comprovar el seu ajust a l'ús dotacional declarat.  
6. En qualsevol cas, serà exigible el compliment estricte de les places mínimes d'aparcament establides per les normes urbanístiques del PGMO per a l'ús dotacional concret que se sol·licite en la llicència d'activitat.  
Sempre que s'utilitze la possibilitat de l'increment d'edificabilitat, la condició d'ús dotacional indefinit de l'edifici haurà d'inscriure's en el Registre de la Propietat als efectes informatius procedents, una vegada aprovat l'estudi de detall i com a requisit previ a l'obtenció de la llicència d'activitat, de conformitat amb el Reial decret 465813348, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció d'actes de naturalesa urbanística.  
7. El procediment, tal com es va expressar en l'informe del Departament Jurídic de Planejament de data 20 de juny de 2016, ha de continuar amb la formalització de la versió preliminar per part de l'Ajuntament d'Alacant i el sotmetiment a exposició pública durant un període mínim de 20 dies amb les garanties de publicitat de l'article 53.2 LOTUP.  
  
En aquest termini haurà de consultar-se amb els organismes afectats, si n'hi ha, així com sol·licitar informe a les entitats de serveis públics urbans sobre els quals tinga incidència. Atés que en el present cas no existeixen organismes que puguen resultar afectats no pertoca aquest tràmit, i s'ha de sol·licitar únicament informe als serveis públics.  
  
Posteriorment a l'exposició pública pertocarà, si escau, l'aprovació pel Ple de l'Ajuntament i la publicació d'aquest acord.  
  
8. La competència per a l'aprovació de la versió preliminar i el sotmetiment a exposició pública correspon, ex article 127.1.d a la Junta de Govern Local.  
A la vista de tot el que s'ha exposat, la Junta de Govern Local adopta els següents acords:  
Primer: aprovar la versió preliminar de l'estudi de detall de l'illa limitada pels carrers Creu de Pedra, Germans Álvarez Quintero, avinguda de Dénia i Jaime Galiana presentat per la mercantil Clínica Vistahermosa, SL, i que es conté en la versió refosa presentada amb Registre d'Entrada E2019019571. Aquesta documentació és la següent:  
  
1. Estudi de detall (memòria i plans)  
2. Document inicial estratègic  
3. Document d'integració paisatgística (memòria i plans)  
4. Estudi de mobilitat (memòria i plans)  
Segon: obrir un període d'informació pública durant un termini de 20 dies hàbils, mitjançant anuncis en el Diari Oficial de la Generalitat Valenciana i en premsa escrita de gran difusió, i posar a la disposició del públic la documentació que integra l'expedient de l'estudi de detall de l'illa limitada pels carrers Creu de Pedra, Germans Álvarez Quintero, avinguda de Dénia i Jaime Galiana presentat per la mercantil Clínica Vistahermosa, SL.  
Durant aquesta fase, i durant el termini indicat, es podran formular al·legacions i observacions, i es podrà aportar tot tipus de documentació o mitjans de prova que s'estimen adequats en el seu suport.  
La documentació podrà examinar-se en les dependències de l'Oficina d'Informació Urbanística, situada en la plaça de l'Ajuntament, número 5, en dies hàbils i en horari d'oficina, i en la pàgina web http://www.alicante.es.  
Tercer: efectuar consultes, d'acord amb el que estableix l'article 57.1.b de la LOTUP, a les entitats subministradores dels serveis públics afectats - Aigües d'Alacant i Iberdrola.»  
  
Alacant, 21 de març de 2019.- El sotssecretari: Germán Pascual Ruiz-Valdepeñas.